Kõik inimesed on erinevad. Meil on erinev silmavärv ja näokuju. Lisaks sellele on meie seas veelgi erilisemaid inimesi kes on sama toredad kui kõik teised, ent veidike erinevad. On inimesi kes vajavad abi liikumisel või ka kõige lihtsamate asjadega toime tulemisel. Mõned ei kuule või ei saa rääkida, nemad kasutavad suhtlemiseks viipekeelt, mis on nagu salakeel, mida räägitakse kätega. Siis on veel selliseid inimesi, kes ei näe. Kas oled proovinud silmad kinni poodi minna või laua pealt kommi leida? Aga pimedad inimesed on väga osavad "nägema" ilma silmadeta, kasutades silmade asemel käte, kõrvade või hoopis kepi abi. Kui kurtidel ja tummadel on oma salakeel, siis pimedatel on oma salakiri, mis koosneb punktikestest ja mida saab näppudega katsudes lugeda, sellist kirja nimetatakse punktkirjaks. Uurisimegi selles jututoas koos oma sõpradega Mõmmide rühmast lähemalt punktkirja ja viipekeelt. Lugesime Mõmmidele Nancy McConnelli raamatut "Üsna sinu moodi", mis paneb kaasa mõtlema sellele, kuidas ennast võiksid tunda puuetega inimesed. Lõpetuseks meisterdasime kevadise tulbi, millega saab sõpradele lehvitada, ning seda saab ka käega katsuda ja ninaga nuusutada!